CELEX: 22005D0008
Language: el
Date: 2005-02-08 00:00:00
Title: Απόφαση της Μεικτής Επιτροπής του ΕΟX αριθ. 8/2005, της 8ης Φεβρουαρίου 2005, για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

23.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 161/17
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   αριθ. 8/2005
   της 8ης Φεβρουαρίου 2005
   για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και, ιδίως, το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα ΙΙ της συμφωνίας τροποποιήθηκε με τη συμφωνία για τη συμμετοχή της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Ουγγαρίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στον Ευρωπαϊκό Οικονομικό Χώρο, η οποία υπεγράφη στο Λουξεμβούργο στις 14 Οκτωβρίου 2003 (1).
            
         
               (2)
            
            
               Ο κανονισμός (ΕΚ) αριθ. 2003/2003 του Ευρωπαϊκού Κοινοβουλίου και του Συμβουλίου, της 13 Οκτωβρίου 2003, σχετικά με τα λιπάσματα (2), πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΚ) αριθ. 2003/2003 καταργεί την οδηγία 76/116/ΕΟΚ του Συμβουλίου (3), την οδηγία 77/535/ΕΟΚ της Επιτροπής (4), την οδηγία 80/876/ΕΟΚ του Συμβουλίου (5), και την οδηγία 87/94/ΕΟΚ της Επιτροπής (6).
            
         
               (4)
            
            
               Οι υπόλοιπες κοινοτικές πράξεις που αναφέρονται στο κεφάλαιο XIV (Λιπάσματα) του παραρτήματος ΙΙ της συμφωνίας (οδηγία 89/284/ΕΟΚ του Συμβουλίου, οδηγία 89/519/ΕΟΚ της Επιτροπής και οδηγία 89/530/ΕΟΚ του Συμβουλίου) έχουν καταστεί άνευ αντικειμένου.
            
         
               (5)
            
            
               Συνεπώς, ολόκληρο το κεφάλαιο XIV (Λιπάσματα) του παραρτήματος II της συμφωνίας αντικαθίσταται από παραπομπή στον κανονισμό (ΕΚ) αριθ. 2003/2003,
            
         ΑΠΟΦΑΣΙΖΕΙ:
   Άρθρο 1
   Το κείμενο του κεφαλαίου XIV (Λιπάσματα) του παραρτήματος II της συμφωνίας αντικαθίσταται από το ακόλουθο:
   
      
                  «1.
               
               
                  
                     32003 R 2003: Κανονισμός (ΕΚ) αριθ. 2003/2003 του Ευρωπαϊκού Κοινοβουλίου και του Συμβουλίου της 13ης Οκτωβρίου 2003 σχετικά με τα λιπάσματα (ΕΕ L 304 της 21.11.2003, σ. 1).
               
            Για τους σκοπούς της συμφωνίας, οι διατάξεις του κανονισμού προσαρμόζονται ως εξής:
                  (α)
               
               
                  Τα κράτη της ΕΖΕΣ είναι ελεύθερα να περιορίζουν την πρόσβαση στην αγορά τους σύμφωνα με τις απαιτήσεις της ισχύουσας νομοθεσίας τους κατά τη θέση σε ισχύ της συμφωνίας όσον αφορά το κάδμιο στα λιπάσματα. Τα συμβαλλόμενα μέρη επανεξετάζουν από κοινού την κατάσταση το 2009.
               
            
                  (β)
               
               
                  Στο παράρτημα I, A.2, προστίθενται τα ακόλουθα στο κείμενο εντός παρένθεσης του αριθ. 1, στήλη 6, τρίτη παράγραφος:
                  “Ισλανδία, Λιχτενστάιν, Νορβηγία”.
               
            
                  (γ)
               
               
                  Στο παράρτημα I, B.1.1, B.2.1 και B.4, προστίθενται τα ακόλουθα στο κείμενο εντός παρένθεσης μετά το (6β) στη στήλη 5 σημείο 3 δεύτερη παράγραφος πρώτη περίπτωση:
                  “Ισλανδία, Λιχτενστάιν, Νορβηγία”.»
               
            
   Άρθρο 2
   Τα κείμενα του κανονισμού (ΕΚ) αριθ. 2003/2003 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση τίθεται σε ισχύ στις 9 Φεβρουαρίου 2005, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας (7).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 8 Φεβρουαρίου 2005.
      
         
            Για τη Μικτή Επιτροπή του ΕΟΧ
         
         
            Ο Πρόεδρος
         
         Richard WRIGHT
      
   
   
      (1)  ΕΕ L 130 της 29.4.2004, σ. 3.
   
      (2)  ΕΕ L 304 της 21.11.2003, σ. 1.
   
      (3)  ΕΕ L 24 της 30.1.1976, σ. 21.
   
      (4)  ΕΕ L 213 της 22.8.1977, σ. 1.
   
      (5)  ΕΕ L 250 της 23.9.1980, σ. 7.
   
      (6)  ΕΕ L 63 της 09.03.1988, σ. 16.
   
      (7)  Δεν έχουν αναφερθεί συνταγματικές απαιτήσεις.